શહેરના મીરજાપુર, મીઠાખળી અને જજીસ બંગલો રોડ પર કાર એસેસરીઝનું હબ ગણવામાં આવે છે. જ્યાં ૫૦૦ કરતાં વધુ શોપ આવેલી છે. તમામ શોપમાં બ્લેક ફિલ્મ લગાવવાની કામગીરી થાય છે, ટ્રાફિક ડીસીપી સંજય ખરાતે જણાવ્યું છે કે શહેરમાં બ્લેક ફિલ્મ લગાવી આપનાર એસેસરીઝ શોપના માલિકોને નોટિસ આપવામાં આવશે અને બ્લેક ફિલ્મ નહીં લગાવવા જણાવાશે. નોટિસ મળી ગયા બાદ પણ જો તે લોકો ફિલ્મ લગાવશે તો તેમના વિરુદ્ધમાં કાયદેસરની કાર્યવાહી કરવામાં આવશે.